Man sterf toe bus, vragmotor in Pretoria bots | Netwerk24
Man sterf toe bus, vragmotor in Pretoria bots
15 April 2017 17:25
Die bus en vragmotor wat Saterdagoggend in ’n ongeluk in die middestad van Pretoria betrokke was.Foto: ER24’n Man is Saterdagoggend dood toe ’n bus en ’n vragmotor in die Pretoriase middestad gebots en by ’n motorhandelaar se vertoonlokaal ingeploeg het.Werner Vermaak, woordvoerder van ER24, sê die ongeluk het kort voor 10:00 op die hoek van Pretorius- en Du Toit-straat gebeur.Volgens hom het die bus en die trok glo op die straathoek gebots voordat hulle binne-in die vertoonlokaal tot stilstand gekom het.Nog vier mense is tydens die ongeluk beseer.Daar was ongelukkig niks wat nooddienswerkers vir hom kon doen nieVermaak sê die busbestuurder is dood in die ongeluk. “Daar was ongelukkig niks wat nooddienswerkers vir hom kon doen nie.”Drie insittendes van die bus is vir hul beserings behandel en na ’n hospitaal in Pretoria geneem.Die bestuurder van die vragmotor het geringe beserings opgedoen en is ook na ’n hospitaal geneem.Niemand wat in die motorhandelaar se vertoonkamer was is tydens die voorval beseer nie.Die verkeersdepartement is besig met ’n ondersoek na hoe die ongeluk gebeur het. ’n Klagte van strafbare manslag word ondersoek.
Dertien dood in busongeluk in KZN
Seun steel glo vragmotor, maak ongeluk